कहा- हमें फैसले लेने का हक; ताइवान पर वन चाइना पॉलिसी का समर्थन किया
France President Emmanuel Macron  Netherlands Visit, फ्रांस के राष्ट्रपति इमैनुअल मैक्रों बुधवार को नीदरलैंड्स दौरे पर थे। इस दौरान उन्होंने कहा कि वो चीन दौरे के वक्त दिए गए अपने बयान पर कायम हैं।
फ्रांस के राष्ट्रपति इमैनुअल मैक्रों बुधवार को नीदरलैंड्स दौरे पर थे। इस दौरान उन्होंने कहा कि वो चीन दौरे के वक्त दिए गए अपने बयान पर कायम हैं। मैक्रों ने कहा- अमेरिका के सहयोगी होने का मतलब उनका जागीरदार होना नहीं है। इसका मतलब ये नहीं है कि हम अपने बारे में नहीं सोच सकते।
फ्रेंच प्रेसिडेंट ने आगे कहा- ताइवान में यथास्थित को लेकर फ्रांस का पूरा समर्थन है। हम चीन की वन चाइना पॉलिसी के साथ हैं और चाहते हैं कि समस्या का समाधान शांतिपूर्ण तरह से निकाला जाए। मैक्रों के बयान पर व्हाइट हाउस ने कहा कि हमें फ्रांस के साथ अपने द्विपक्षीय संबंधों पर पूरा भरोसा है।
मैक्रों बोले- यूरोप को अमेरिका पर निर्भर नहीं होना चाहिए
5 अप्रैल को 3 दिन के दौरे पर बीजिंग पहुंचे राष्ट्रपति इमैनुअल मैक्रों ने चीनी राष्ट्रपति शी जिनपिंग से मुलाकात की थी। इस दौरान दोनों देशों के बीच ट्रेड और इकोनॉमी सहित ताइवान विवाद पर भी चर्चा हुई थी। बैठक के बाद मीडिया को संबोधित करते हुए फ्रांस ने कहा था कि यूरोप को अमेरिका पर अपनी निर्भरता कम करनी चाहिए। हमें ताइवान को लेकर चीन और अमेरिका के बीच टकराव में घसीटे जाने से बचना चाहिए।
यूरोप हमेशा उन लड़ाइयों में फंसता है जहां उसे नहीं होना चाहिए
पॉलिटिको को दिए एक बयान में फ्रेंच राष्ट्रपति ने कहा- यूरोप हमेशा उन लड़ाइयों में फंस जाता है जो उसकी है भी नहीं। इस वजह से हम कभी भी अपने रणनीतिक हितों को देखते हुए फैसले नहीं ले पाते हैं। यूरोप के लीडर्स को ये सोचना चाहिए कि ताइवान से जुड़े विवाद को और बढ़ाना हमारे हित में नहीं है। हम यूक्रेन में भी समस्या का समाधान नहीं कर सकते। ऐसे में हम ताइवान से ये किस बुनियाद पर कहेंगे कि अगर कुछ गलत होता है तो हम उनके लिए मौजूद रहेंगे। ये सिर्फ तनाव बढ़ाने का तरीका है।
यूक्रेन बोला- फ्रांस अपने सिद्धांतों को भूल गया है
वहीं मैक्रों के बयान पर ताइवान की संसद के स्पीकर यू सी-कुन ने कहा- क्या फ्रांस अब अपने 3 सबसे जरूरी सिद्धांत स्वाधीनता, बराबरी और भाईचारे को भूल गया है? क्या संविधान का हिस्सा होने के बाद इसे अनदेखा करना ठीक है? या क्या लोकतांत्रिक देश दूसरे देशों में लोगों के जीवन और मृत्यु को नजरअंदाज कर सकते हैं? एक्सपर्ट्स के मुताबिक, मैक्रों ने अपने बयान के जरिए ताइवान की स्थिति के लिए चीन और अमेरिका दोनों को जिम्मेदार ठहराया है। ऐसे में EU के लिए भविष्य में चीन को लेकर सख्त रवैया अपनाना मुश्किल हो जाएगा।
3 दिन के दौरे पर चीन गए थे मैक्रों
इससे पहले चीन पहुंचकर मैक्रों ने रूस-यूक्रेन जंग के मुद्दे पर भी शी जिनपिंग से बात की थी। उन्होंने कहा था कि एक साल से ज्यादा समय से चल रही जंग की वजह से अंतरराष्ट्रीय शांति को नुकसान पहुंचा है। मुझे भरोसा है कि जिनपिंग रूस से बात करके सभी को नेगोसिएशन के लिए एक साथ ला सकते हैं। इस पर चीन के राष्ट्रपति जिनपिंग ने कहा- दुनिया में इस वक्त ऐतिहासिक बदलाव हो रहे हैं। ऐसे में फ्रांस और चीन के बीच संबंध सकारात्मक और स्थिर हैं। दोनों देशों में मतभेद और प्रतिबंधों को पार करके साथ आने की क्षमता है।
अमेरिका-चीन के रिश्तों में ताइवान सबसे बड़ा फ्लैश पॉइंट
